শুক্রবার পশ্চিমবঙ্গের মুখ্যমন্ত্রী মমতা বন্দ্যোপাধ্যায় বলেছিলেন, নরেন্দ্র মোদীকে সরিয়ে দিয়ে জাতীয় সরকার গঠন করা যেতে পারে। আর সেই সরকারের প্রধানমন্ত্রী হিসাবে যাঁদের নাম প্রস্তাব করেছিলেন, তাঁদের অন্যতম হলেন বর্তমান অর্থমন্ত্রী অরুণ জেটল।
শনিবার সেই জেটলিই মমতা সরকারের কড়া সমালোচনা করলেন। দিল্লিতে জাতীয় কর্মসমিতির অর্থনৈতক প্রস্তাব পড়ার সময় জেটলি বলেন, নোটবাতিলের কারণে অসংগঠিত অর্থনীতি এবার দেশের অর্থনীতির মূলধারার সঙ্গে মিশে যাবে। আর তার ফলে রাজ্যগুলি আরও বেশি রাজস্ব আদায় করতে পারবে। দেশের আর্থিক বৃদ্ধিও হবে অনেক বেশি ও অনেক স্বচ্ছ। 
আরও পড়ুন:—
মোদীর সরকারকে সরাতে মমতার একমাত্র ভরসা এখন এক বাঙালি!
মমতার দাপটে রাজ্যে বেসামাল বিজেপি, স্বীকার করল মোদীর দল
সূত্রের খবর, এই প্রসঙ্গেই জেটলি বলেন যে এখনও পর্যন্ত যা জানা যাচ্ছে, তাতে উত্তরপ্রদেশ, পঞ্জাবের মতো রাজ্যে সরকারের আয় অনেক বেড়েছে। বাড়েনি শুধু পশ্চিমবঙ্গের। পরে সাংবাদিক সম্মলনে বাণিজ্য মন্ত্রী নির্মলা সীতারমণ বলেন, জেটলিজি উল্লেখ করেছেন যে পশ্চিমবঙ্গ ছাড়া সব রাজ্যেরই রাজস্ব বাড়ছে। কারণ হিসাবে তিনি বলেন, ভালো সরকার হলে ভালো রাজস্ব আদায় হতো।